text: অশোক কুমার সাহা স্ট্যান্ডার্ড ব্যাংকের ইসি চেয়ারম্যান || অর্থ বাণিজ্য || জনকন্ঠ
  অর্থ বাণিজ্য ॥ ফেব্রুয়ারী ০৫, ২০১৫ ॥ প্রিন্ট
  স্ট্যান্ডার্ড ব্যাংক লিমিটেডের পরিচালক, বিশিষ্ট শিল্পপতি ও সমাজসেবক অশোক কুমার সাহা সম্প্রতি অনুষ্ঠিত ব্যাংকের পরিচালনা পর্ষদের সভায় সর্বসম্মতিক্রমে স্ট্যান্ডার্ড ব্যাংক লিমিটেডের 'এক্সিকিউটিভ কমিটির (ইসি) চেয়ারম্যান নির্বাচিত হয়েছেন। তিনি চট্টগ্রাম জেলার ঘাটফরহাদবগে জন্মগ্রহণ করেন। তাঁর পিতা মরহুম ননী গোপাল সাহা এই ব্যাংকের প্রতিষ্ঠাতা পরিচালক। তিনি এনজিএস গ্রুপের পরিচালক। বিজ্ঞপ্তি
  বাণিজ্যিক সম্পর্ক জোরদার করবে ইইউ
  স্টাফ রিপোর্টার ॥ বাংলাদেশের সঙ্গে ইউরোপীয় ইউনিয়ন বাণিজ্যিক ও অর্থনৈতিক সম্পর্ক জোরদার করবে। এই লক্ষ্যে ইউরোপীয় ইউনিয়ন বিজনেস কাউন্সিল বাংলাদেশের (ইইউবিসিবি) আনুষ্ঠানিক যাত্রা শুরু হয়েছে। বুধবার ঢাকায় ইইউবিসিবির প্রথম বৈঠকের মধ্যে দিয়ে এই আনুষ্ঠানিক যাত্রা শুরু হয়। ঢাকার ইউরোপীয় ইউনিয়নের (ইইউ) অফিস থেকে পাঠানো এক বিবৃতিতে এ তথ্য জানানো হয়েছে। বিবৃতিতে বলা হয়, বুধবার ইইউবিসিবির প্রথম বৈঠকে সভাপতিত্ব করেন ঢাকায় নিযুক্ত ইউরোপীয় ইউনিয়নের (ইইউ) রাষ্ট্রদূত পিয়েরে মায়াডোন। বৈঠকে ইইউভুক্ত দেশগুলোর ঢাকায় অবস্থানরত রাষ্ট্রদূত, মিশন প্রধান, বাণিজ্য উপদেষ্টা এবং ব্যবসায়ী সংগঠনগুলোর প্রতিনিধিরা অংশ নেন। বাংলাদেশ এবং ইইউর মধ্যকার বাণিজ্যিক ও অর্থনৈতিক সম্পর্ককে সুদৃঢ় করাই সংগঠনটির মূল উদ্দেশ্য। এ ক্ষেত্রে বাংলাদেশ এবং এর উন্নয়ন সহযোগীদের সঙ্গে বাণিজ্য ও বিনিয়োগে বিদ্যমান বাধাগুলো চিহ্নিত করে তা উত্তরণে কাজ করা হবে।